पाएं अपने शहर की ताज़ा ख़बरें और फ्री ई-पेपरडाउनलोड करें
बिहारवासियों के लिए एक राहत की खबर है। खाद्य सुरक्षा योजना के तहत राज्य के 8.71 लाख लाभुकों को मई माह में 10 किलो अनाज मुफ्त मिलेगा। इसमें 5 किलो केन्द्र और 5 किलो राज्य सरकार देगी। राज्य सरकार द्वारा मुफ्त अनाज देने के संबंध में खाद्य व उपभोक्ता सरंक्षण विभाग के सचिव विनय कुमार ने बुधवार को सभी प्रमंडलीय आयुक्त और DM को पत्र भेजा है। स्थानीय स्तर पर लोगों को इसकी जानकारी के लिए प्रचार-प्रसार के लिए कहा है।
साथ ही सुनिश्चित करने के लिए कहा गया है कि किसी भी परिस्थिति में किसी भी लाभुक से खाद्यान्न की राशि नहीं ले। PDS दुकानदारों द्वारा SFC को भुगतान की गई राशि दो किस्तों में खाद्यान्न वितरण समाप्त होने के एक सप्ताह के अंदर दे दी जाएगी। पत्र में कहा गया है कि कोरोना संक्रमण को रोकने के लिए गृह विभाग ने कई प्रतिबंध लगाए हैं। राज्य सरकार ने राष्ट्रीय खाद्य सुरक्षा योजना 2013 के तहत सभी लाभुकों को 5-5 किलो अनाज मुफ्त देने का निर्णय लिया है। यह अनाज (खाद्यान्न) मई और जून माह में प्रधानमंत्री गरीब कल्याण योजना के तहत आवंटित खाद्यान्न के अतिरिक्त होगा।
इसमें 5 किलो अनाज केंद्र व 5 किलो राज्य सरकार देगीो
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn